b'\n_START_ARTICLE_\nKentt\xc3\xa4linkki\n_START_SECTION_\nFM 12/800\n_START_PARAGRAPH_\nLaite oli Telefunkenin valmistama. Sen kehitysty\xc3\xb6 alkoi Siemensin ja Telefunkenin yhteisty\xc3\xb6n\xc3\xa4 1954 ja sarjavalmistus alkoi 1959. Suomen puolustusvoimissa otettiin k\xc3\xa4ytt\xc3\xb6\xc3\xb6n 20 j\xc3\xa4rjestelm\xc3\xa4\xc3\xa4 1960. J\xc3\xa4rjestelm\xc3\xa4\xc3\xa4 oli k\xc3\xa4yt\xc3\xb6ss\xc3\xa4 monissa muissa maissa, muun muassa Saksan liittotasavallassa, joka oli valmistajamaa, Ranskassa, Tanskassa ja Yhdistyneess\xc3\xa4 kuningaskunnassa. Sakun l\xc3\xa4hetystehoa kyettiin s\xc3\xa4\xc3\xa4t\xc3\xa4m\xc3\xa4\xc3\xa4n ja se saattoi vaihdella 1 W:n - 10 W:n v\xc3\xa4lill\xc3\xa4. Radio-osan taajuusalue oli 610 MHz - 960 MHz ja kanavav\xc3\xa4li 1 MHz.\n_START_SECTION_\nRadiolinkki FM 12 / 800 - suurtaajuusosa ja vahvistinosa\n_START_PARAGRAPH_\nRadiossa oli suurtajuusosa UHF-alueella, jossa oli 100 MHz:n modulaattori 6AK5W:\xc3\xa4 kaksi, l\xc3\xa4hetinoskillaattori 2C39B, esivahvistin 2C39B, p\xc3\xa4\xc3\xa4tevahvistin 2C39B, vastaanotinoskillaattori 2C39B ja koeistusoskillaattori 6AK5W. Radion vahvistinosassa oli viisitoista v\xc3\xa4litaajuusvahvistinta 6AK5W, nelj\xc3\xa4 vastaanottimen kantoaaltokaistan vahvistinta 6AK5W, kaksi pilotlaite I:\xc3\xa4 ja kaksi pilotlaite II:a, tyyppi\xc3\xa4 6AK5W, l\xc3\xa4hettimen vahvistimia nelj\xc3\xa4 6AK5W sek\xc3\xa4 kaksi huoltopuhelintulovahvistinta ja kaksi huoltopuhelinl\xc3\xa4ht\xc3\xb6\xc3\xa4vahvistinta 6A6W.\n_START_SECTION_\nKanavointilaitteet V4/12 I ja V4/12 II\n_START_PARAGRAPH_\nJo 1950-luvulla transistoroitu kanavointilaite V4/12 I kykeni yhdist\xc3\xa4m\xc3\xa4\xc3\xa4n nelj\xc3\xa4 kanavaa ja tarvittaessa viidennen, my\xc3\xb6s huoltopuhelinkanavayhteyden. Jos j\xc3\xa4rjestelm\xc3\xa4\xc3\xa4n lis\xc3\xa4ttiin kanavointilatie V4/12 II, niin p\xc3\xa4\xc3\xa4stiin 12 kanavan kokonaism\xc3\xa4\xc3\xa4r\xc3\xa4\xc3\xa4n. Radiolinkin j\xc3\xa4rjestelm\xc3\xa4arvo oli V4/12 I:ll\xc3\xa4 nelikanavaisena 172 dB sek\xc3\xa4 V4/12 I:ll\xc3\xa4 ja V4/12 II:lla kaksitoistakanavaisena 159 dB. T\xc3\xa4t\xc3\xa4 v\xc3\xa4h\xc3\xa4isemmill\xc3\xa4 arvoilla vaimennuksista johtuen ei radiolinkke toimi._NEWLINE_Puhelinkanavien siirto kanavointilaitteelle saatettiin tehd\xc3\xa4 parikaapelilla tai nelikierrekaapelilla. Kaapeliet\xc3\xa4isyydet olivat noin 10 kilometri\xc3\xa4 parikaapelilla ja 19 km saksalaisella kentt\xc3\xa4kaukokaapelilla. Lis\xc3\xa4ksi huoltopuhelinkanava voitiin jakaa huoltopuhelimen ja Hellscriber-kaukokirjoittimen kanssa, mit\xc3\xa4 ominaisuutta ei juuri koskaan k\xc3\xa4ytetty Suomen puolustusvoimissa.\n_START_SECTION_\nAntenni\n_START_PARAGRAPH_\nAntenneina k\xc3\xa4ytettiin kahta heijastajalla varustettua yhdeks\xc3\xa4nkierteist\xc3\xa4 vaakatasoista helix-antennia rinnakkain, kierukka-antennia, joiden antennivahvistus vaihteli 12,5 dBi:st\xc3\xa4 18,5 dBi:hin. Putkiristikkomasto SP-3, jolla kierukka-antennit saatiin toimintakorkeuteensa oli massaltaan varusteineen 300 kg. Antennit oli vaiheistettu yhteen kytkem\xc3\xa4ll\xc3\xa4. Rakenne olisi mahdollistanut antennien kytkemisen sitenkin, ett\xc3\xa4 l\xc3\xa4hett\xc3\xa4misess\xc3\xa4 olisi k\xc3\xa4ytetty yht\xc3\xa4 ja vastaanottamisessa toista antennia, mutta t\xc3\xa4t\xc3\xa4 ei toteutettu radioasemilla laitteistojen kytkenn\xc3\xa4ss\xc3\xa4._NEWLINE_Antennimastot SP-3 -j\xc3\xa4rjestelm\xc3\xa4ss\xc3\xa4 olivat kolmipaarteisia putkiristikkomastoja, joiden paarrev\xc3\xa4li oli 30 cm. Antennimasto koostui viidest\xc3\xa4 osasta ja sen korkeudeksi muodostui 20 metri\xc3\xa4. Kahden maston osian yhdist\xc3\xa4m\xc3\xa4ll\xc3\xa4 saatiin t\xc3\xa4t\xc3\xa4 pidempi\xc3\xa4kin mastoja. Tavanomaisen 20 metri\xc3\xa4 korkean maston rakentamiseen meni noin 20 minuuttia. 1960-luvulla oli jo teleskooppimastoja, joita ei tarvinnut rakentaa pystytett\xc3\xa4ess\xc3\xa4 osista, mutta niit\xc3\xa4 ei silloin viel\xc3\xa4 pidetty luotettavina. 1970-luvulla Suomen puolustusvoimissa k\xc3\xa4yt\xc3\xb6ss\xc3\xa4 olleet linkkiradioaemat olivat teleskooppimastoilla varustetut._NEWLINE_FM 12 / 800 -ryhm\xc3\xa4n vahvuus oli 1 + 7. Siihen kuului ryhm\xc3\xa4njohtaja, autonkuljettaja, asentaja ja viisi muuta viestimiest\xc3\xa4. Mastonpystytyksen ja k\xc3\xa4ytt\xc3\xb6kuntoonlaiton lis\xc3\xa4ksi viestiasema tarvitsee toisen p\xc3\xa4ivystysvuoron ymp\xc3\xa4rivuorokautista toimintaa varten. N\xc3\xa4in ollen osa radioaseman henki\xc3\xb6kunnasta on lepovuorossa ymp\xc3\xa4rivuorokautisen toiminnan vuoksi.\n_START_SECTION_\nS\xc3\xa4hk\xc3\xb6voimakoneet\n_START_PARAGRAPH_\nKoska kentt\xc3\xa4linkki\xc3\xa4 ajatellaan yleens\xc3\xa4 siirrett\xc3\xa4v\xc3\xa4ksi kerran vuorokaudessa sotatoimien kehittymisen mukaan, l\xc3\xa4hinn\xc3\xa4 taistelevan aselajin, jalkav\xc3\xa4en, pataljoonan esikuntien komentopaikkojen siirron mukaan, pit\xc3\xa4\xc3\xa4 j\xc3\xa4rjestelm\xc3\xa4ll\xc3\xa4 olla itsen\xc3\xa4inen yleisest\xc3\xa4 s\xc3\xa4hk\xc3\xb6verkosta riippumaton s\xc3\xa4hk\xc3\xb6nsy\xc3\xb6tt\xc3\xb6, koska asema voidaan joutua perustamaan korkealle paikalle, jossa ei ole yleist\xc3\xa4 s\xc3\xa4hk\xc3\xb6verkkoa tai sellainen on vaurioitunut k\xc3\xa4ytt\xc3\xb6kelvottomaksi. FM 12/800:n s\xc3\xa4hk\xc3\xb6voimakoneina k\xc3\xa4ytettiin Auto Diesels, Norma T 300, 220 VAC/1,7 KVA:n voimakonetta, mutta my\xc3\xb6s suomalaisia Hyrygen koneita ja neuvostoliittolaisia. Radion energiantarve oli 110 VAC / 350 VA tai 220 VAC / 350 VA ja kanavointilaitteen 110 VAC / 37 VA, 220 VAC / 37 VA tai 24 VDC / 11 W._NEWLINE_VA tarkoittaa volttiamppeeria tehon yksikk\xc3\xb6n\xc3\xa4, josta pit\xc3\xa4\xc3\xa4 v\xc3\xa4hent\xc3\xa4\xc3\xa4 voimakoneissa loiss\xc3\xa4hk\xc3\xb6teho, jotta vaihtovirta on vertailukelpoista tehomieless\xc3\xa4. Monissa s\xc3\xa4hk\xc3\xb6voimakoneissa 1 VA = 0,8 W, joten loistehoon hukkaantuu 20% s\xc3\xa4hk\xc3\xb6virran tehollisesta arvosta. V AC tarkoittaa vaihtovirtavoltteja ja V DC tasavirtavoltteja. 24 VDC voi tarkoittaa kuorma-auton 24 voltin s\xc3\xa4hk\xc3\xb6j\xc3\xa4rjestelm\xc3\xa4st\xc3\xa4 tasavirrasta otettua 24 V:n tasavirtaa.\n_START_SECTION_\nPL-70\n_START_PARAGRAPH_\nPL-70, josta k\xc3\xa4ytet\xc3\xa4\xc3\xa4n my\xc3\xb6s merkint\xc3\xa4 FM 4 E, ol L. M. Ericsson Oy Suomen, Ruotsin Ericsson radio systemsin ja Norjan As Elektrisk bureun valmistama kentt\xc3\xa4radiolinkki. Ruotsin puolustusvoimissa j\xc3\xa4rjestelm\xc3\xa4n nimi oli RL 430, joka otettiin k\xc3\xa4ytt\xc3\xb6\xc3\xb6n 1974. Suomeen PL-70:i\xc3\xa4 hankittiin runsaat sata, mik\xc3\xa4 tarjosi mahdollisuuden niiden v\xc3\xa4lill\xc3\xa4 runsaaseen 50:een linkkiyhteyteen. Linkki\xc3\xa4 k\xc3\xa4ytettiin mm. jalkav\xc3\xa4kiprikaati 1980:n viestikomppanian viestiosasto-1:ss\xc3\xa4 jalkav\xc3\xa4kiprikaatin esikunnissa sek\xc3\xa4 viestiosasto-2:n ja viestiosasto-3:n yhteyksiin prikaatin jalkav\xc3\xa4kipataljoonien komentopaikoilla. Linkin taajuusalue oli 430 MHz - 470 MHz, mik\xc3\xa4 1981 alkaen osui p\xc3\xa4\xc3\xa4llekk\xc3\xa4in NMT-450 -matkapuhelinj\xc3\xa4rjestelm\xc3\xa4n kautta. N\xc3\xa4in ollen osa j\xc3\xa4rjestelm\xc3\xa4n kanavista j\xc3\xa4i k\xc3\xa4ytt\xc3\xa4m\xc3\xa4tt\xc3\xa4 siksi, ett\xc3\xa4 ei olisi h\xc3\xa4iritty matkapuhelinliikennett\xc3\xa4. Toisaalta matkapuhelinliikenne oli kuultavissa PL-70:ll\xc3\xa4 selv\xc3\xa4kielisen\xc3\xa4 matkapuhelinkehityksen alkuaikoina._NEWLINE_Kun FM 12 / 800:n kanavav\xc3\xa4li oli 1 MHz, oli PL-70:n v\xc3\xa4li vain nelj\xc3\xa4sosa t\xc3\xa4st\xc3\xa4, 250 kHz.\n_START_SECTION_\nN\xc3\xa4yteradiot\n_START_PARAGRAPH_\nSuomessa FM 12 / 800 on Museo Militariassa. Saksan liittotasavallassa FM 12 / 800 on mm. Museum f\xc3\xbcr Zivil- und Wehrtechnik:ss\xc3\xa4 Uffenheimssa. _NEWLINE_L\xc3\xa4hteit\xc3\xa4: Viestiupseeriyhdistyksen julkaisemat Viestimies -kirjat.'